text: Spøgelsesbilist lavede u-vending på motorvejen
  26 november 2017 kl. 05.51
  Sent lørdag aften kom en spøgelsesbilist på bedre tanker på Esbjergmotorvejen.
  Det kunne være gået helt galt, da en spøgelsesbilist tæt på midnat natten til søndag kørte i det forkerte spor på Esbjergmotorvejen.
  - Vi får anmeldelsen fra en bilist i det modsatte spor, der undrer sig over, at bilen på den anden side kører i samme retning, siger vagtchef hos Syd- og Sønderjyllands Politi, Erik Lindholdt, til TV SYD.
  Erik Lindholdt, vagtchef, Syd- og Sønderjyllands Politi: "Det er utroligt at folk kan få forvildet sig ned i det modsatte spor, men det kan det åbenbart lade sig gøre. Heldigvis gik det godt."
  Spøgelsesbilisten kørte mod øst fra Holsted mod Vejen, men altså i det vestgående spor.
  - Det er utroligt at folk kan få forvildet sig ned i det modsatte spor, men det kan det åbenbart lade sig gøre. Heldigvis gik det godt, slutter Erik Lindholdt.
  Politiet har endnu ikke fundet spøgelsesbilisten. Formentlig fordi han kom på bedre tanker. Under anmeldelsen opdagede bilisten nemlig tilsyneladende sin fejl – og vendte om på motorvejen.
  Spøgelsesbilist på Esbjergmotorvejen. Kører fra Holsted mod Vejen i det vestgående spor. Patruljer på vej. #politidk
  
  